作者：陈允平
词牌/韵律：摸鱼儿

paragraphs: 倚东风、画阑十二，芳阴帘幕低护。
玉屏翠冷梨花瘦，寂寞小楼烟雨。
肠断处。
怅折柳柔情，旧别长亭路。
年华似羽。
任锦瑟声寒，琼箫梦远，羞对彩莺舞。
文园赋。
重忆河桥眉妩。
啼痕犹溅纨素。
丁香共结相思恨，空托绣罗金缕。
春已暮。
踪燕约莺盟，无计留春住。
伤春倦旅。
趁暗绿稀红，扁舟短棹，载酒送春去。